Oficialusis leidinys L 179 , 13/07/1994 p. 0022 - 0026

specialusis leidimas suomių kalba: skyrius 3 tomas 59 p. 0035

specialusis leidimas švedų kalba: skyrius 3 tomas 59 p. 0035



Komisijos sprendimas 1994 m. gegužės 30 d. nustatantis išsamias Tarybos direktyvos 93/23/EEB taikymo taisykles, reglamentuojančias kiaulių populiacijos ir gamybos statistinius tyrimus (94/432/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1993 m. birželio 1 d. Tarybos direktyvą 93/23/EEB dėl statistinių kiaulininkystės tyrimų [1], ypač į šios direktyvos 1 straipsnio 3 dalį, 2 straipsnio 2 dalį, 3 straipsnio 2 dalį, 6 straipsnio 1 ir 2 dalis, 8 straipsnio 1 ir 2 dalis ir 10 straipsnio 3 dalį, kadangi norint atlikti Direktyvos 93/23/EEB numatytus tyrimus reikalingi tikslūs apibrėžimai; kadangi norint tai atlikti reikia apibrėžti žemės ūkio valdas, kurioms taikomas tyrimas; kadangi taip pat turi būti nustatyti bandos dydis, kategorija ir regionai, pagal kuriuos valstybės narės reguliariais laiko tarpais teikia tyrimo rezultatus; kadangi ruošiant skerdimo statistiką reikalingas vieningas skerdenos svorio apibrėžimas; kadangi vadovaujantis Direktyva 93/23/EEB, valstybėms narėms paprašius, joms gali būti suteikti įgaliojimai pasirinktuose regionuose balandžio ir rugpjūčio mėnesiais atlikti tyrimus su sąlyga, kad šie tyrimai apims bent 70 % kiaulių populiacijos; kadangi valstybėms narėms, kuriose laikomos kiaulės sudaro tik mažą viso Bendrijoje laikomų kiaulių kiekio procentą, paprašius, joms taip pat apskritai gali būti leista nerengti tyrimų balandžio ir rugpjūčio mėnesiais arba vietoje balandžio ir rugpjūčio tyrimų galutinių rezultatų naudoti paskirstytus regionų duomenis; kadangi valstybėms narėms paprašius, vietoje statistinių tyrimų gali būti leidžiama naudoti administracinius šaltinius nustatant kiaulių kiekį ir privalomą skirstymą pagal bandos dydžio kategorijas, nustatytų metų ir (arba) metų nurodytų mėnesių lygiais laikotarpiais baigiamiesiems rezultatams; kadangi valstybės narės dėl aukščiau nurodytų leidimų tipų jau yra pateikusios paraiškas; kadangi Komisijos sprendimas 76/805/EEB [2] su paskutiniais pakeitimais, padarytais Sprendime 91/268/EEB [3], turėtų būti pakeistas; kadangi jeigu Direktyva 93/23/EEB taikoma nuo 1994 m. sausio 1 d., yra tinkama šio sprendimo nuostatas taikyti nuo tos pačios datos; kadangi šis sprendimas atitinka Žemės ūkio statistikos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Direktyvos 93/23/EEB 2 straipsnio 2 dalyje nurodyta "žemės ūkio valda" reiškia techninį arba ūkinį vienetą, kuris bendrai valdomas ir kuris gamina žemės ūkio produktus. 2. Direktyvos 93/23/EEB 1 straipsnio 1 dalyje nurodytas tyrimas taikomas: a) žemės ūkio valdoms, kuriose dirbamos žemės plotas yra 1 ha arba didesnis; b) žemės ūkio valdų plotas yra mažesnis nei 1 ha, jeigu tam tikra iš šių valdų gaunamos produkcijos dalis skiriama parduoti arba jeigu valdų gamybinis padalinys viršija tam tikrą įprastą natūralų lygį. 3. Tačiau valstybės narės, pageidaujančios taikyti skirtingą tyrimo lygį, įsipareigoja nustatyti šį lygį tokiu būdu, kad į tyrimą nebūtų įtrauktos tik mažiausios žemės ūkio valdos ir kad šias valdas kartu sudėjus, jos nurodytųjų valstybių narių gaunamų bendrųjų pajamų, pagal Komisijos sprendimą 85/377/EEB [4], sudarytų 1 % arba mažiau nei 1 %. 2 straipsnis Direktyvos 93/23/EEB 6 straipsnio 1 dalyje nurodytas teritorijos skirstymas pateiktas I priede. 3 straipsnis Skirstymas pagal Direktyvos 93/23/EEB 8 straipsnio 1 dalį išdėstytas II priede. 4 straipsnis Direktyvos 93/23/EEB 10 straipsnio 1 dalyje nurodytas skerdenos svoris apibrėžtas III priede. 5 straipsnis 1. Pagal Direktyvos 93/23/EEB 1 straipsnio 2 dalies pirmosios pastraipos nuostatą išvardytoms IV priedo a papunktyje valstybėms narėms balandžio ir rugpjūčio mėnesiais pasirinktuose regionuose leidžiama atlikti tyrimus su sąlyga, kad šie tyrimai apims bent 70 % kiaulių populiacijos. 2. Pagal Direktyvos 93/23/EEB 1 straipsnio 2 dalies antros pastraipos nuostatą išvardytoms IV priedo b papunktyje valstybėms narėms balandžio ir rugpjūčio mėnesiais leidžiama apskritai atsisakyti rengiamų tyrimų. 3. Pagal Direktyvos 93/23/EEB 1 straipsnio 2 dalies trečios pastraipos nuostatą išvardytoms IV priedo c papunktyje valstybėms narėms vietoje statistinių tyrimų leidžiama naudoti administracinius šaltinius. 4. Pagal Direktyvos 93/23/EEB 6 straipsnio 2 dalies nuostatą išvardytoms IV priedo d papunktyje valstybėms narėms vietoje galutinių balandžio ir rugpjūčio mėnesių tyrimo rezultatų leidžiama naudoti pagal regionus paskirstytus duomenis. 5. Pagal Direktyvos 93/23/EEB 8 straipsnio 2 dalies nuostatą išvardytoms IV priedo e papunktyje valstybėms narėms vietoje lygiais laikotarpiais nustatytų metų galutinių rezultatų ir (arba) nustatytų metų mėnesių galutinių rezultatų leidžiama naudoti duomenis, suskirstytus pagal bandos dydžio kategorijas. 6 straipsnis Sprendimas 76/805/EEB panaikinamas. 7 straipsnis Šis sprendimas taikomas nuo 1994 m. sausio 1 d. 8 straipsnis Šis sprendimas skiriamas valstybėms narėms. Priimta Briuselyje 1994 m. gegužės 30 d. Komisijos vardu Henning Christophersen Pirmininko pavaduotojas [1] OL L 149, 1993 6 21, p. 1. [2] OL L 285, 1976 10 16, p. 31. [3] OL L 134, 1991 5 29, p. 49. [4] OL L 220, 1985 8 17, p. 1. -------------------------------------------------- PRIEDAS Teritorijos skirstymas Belgija: | Provinces/Provincies | Danija: | — | Vokietija: | Bundesländer | Graikija: | Regioninės plėtros tarnybos teritorijos | Ispanija: | Galicia Navarra La Rioja Aragón Cataluña Baleares Castilla y León Castilla-La Mancha Comunidad Valenciana Regin de Murcia Extremadura Andalucía Kitos Comunidades autónomas | Prancūzija: | Picardie Nord-Pas-de-Calais Basse-Normandie Haute-Normandie Pays-de-la-Loire Bretagne Poitou-Charentes Aquitaine Midi-Pyrénées Rhône-Alpes Auvergne Kiti regionai | Airija: | — | Italija: | Regioni | Liuksemburgas: | — | Olandija: | Provincijos | Portugalija: | Regiões | Jungtinė karalystė: | Įprastiniai regionai | -------------------------------------------------- II PRIEDAS Kiaulių skaičiaus dydžio kategorijos Kategorijos | Kiaulių kiekis turimas savininko (savininkas) | Savininkų kiekis | 1000 galvijų | Paršavedžių ≥ 50 kg, turimų savininko | Savininkų skaičius | 1000 galvijų | Šeriamų kiaulių ≥ 50 kg, turimų savininko | Savininkų kiekis | 1000 galvijų | | | | | | | | | | | I | 1–2 | 1–9 | | 1–2 | 1–9 | | 1–2 | 1–9 | | | II | 3–9 | | | | 3–4 | | | | 3–9 | | | | | III | 10–49 | | | | 5–9 | | | | 10–49 | | | | | IV | 50–99 | | | | 10–19 | | | | 50–99 | | | | | V | 100–199 | | | | 20–49 | | | | 100–199 | | | | | VI | 200–399 | | | | 50–99 | | | | 200–399 | | | | | VII | 400–999 | | | | 100–199 | ≥ 100 | | | 400–999 | | | | | VIII | 1000–1999 | ≥ 1000 | | | 200–499 | | | 1000–1999 | | ≥ 1000 | | | IX | 2000–4999 | | | ≥ 500 | | | 2000–4999 | | | | X | ≥ 5000 | | | | | | | | ≥ 5000 | | | | Iš viso | | | Iš viso | | | Iš viso | | | -------------------------------------------------- III PRIEDAS Skerdenos svorio apibrėžimas Skerdenos svoris yra paskerstos kiaulės (visa arba per vidurinę liniją į puses) nepadalinta arba išilgai perpus padalinta šalta skerdena, iš kurios buvo nuleistas kraujas ir kuri buvo išdarinėta, bei iš kurios buvo pašalintas liežuvis, genitalijos, inkstų riebalai, inkstai ir diafragma, nuskusti šeriai ir nupjautos kanopos. -------------------------------------------------- IV PRIEDAS a) Valstybės narės, kurioms išrinktuose regionuose balandžio ir rugpjūčio mėnesiais leidžiama atlikti tyrimus Prancūzija Italija b) Valstybės narės, kurioms balandžio ir rugpjūčio mėnesiais atliekamų tyrimų leidžiama apskritai atsisakyti Graikija Portugalija Liuksemburgas c) Valstybės narės, kurioms leidžiama vietoje statistinių tyrimų naudoti administracinius šaltinius Balandis | Rugpjūtis | Gruodis | d) Valstybės narės, kurioms vietoje balandžio ar rugpjūčio mėnesiais atliekamų tyrimų galutinių rezultatų leidžiama naudoti pagal regionus suskirstytus duomenis Balandis | Rugpjūtis | Olandija | | e) Valstybės narės, kurioms vietoje vienodais laikotarpiais nustatytų metų galutinių rezultatų ir (arba) metų nustatytų mėnesių galutinių rezultatų leidžiama naudoti pagal (kaimenės) bandos dydžio kategorijas suskirstytus duomenis vienodais laikotarpiais nustatytų metų | metų nustatytų mėnesių | Vokietija | Danija, birželis | | Olandija, gegužė | --------------------------------------------------